ddrg/super_eurlex huggingface dataset:
(3)

Juhtudel, kui määruse (EL) 2019/1020 artikli 25 lõike 1 kohaselt määratud asutuste sekkumise tulemusel nõuavad turujärelevalveasutused, et toodet ei lubataks kõnealuse määruse artikli 28 lõigete 1 ja 2 kohaselt vabasse ringlusse, tuleks peale sekkumiste arvu kajastavate statistiliste andmete esitada ka üksikasjalikum teave asjaomase toote kohta, et paremini mõista probleeme ja suundumusi tooteohutuse ja nõuetele vastavuse valdkonnas. Need statistilised andmed võimaldavad ka parandada riskijuhtimist.
(5)

Määruse (EL) nr 654/2014 artikli 7 lõikes 3 on sätestatud, et „[k]ui määruse kohaselt vastuvõetud kaubanduspoliitilisi meetmeid on vaja kohandada võttes arvesse artikli 4 lõikeid 2 ja 3, võib komisjon teha asjakohaseid muudatusi kooskõlas artikli 8 lõikes 2 osutatud kontrollimenetlusega“.
(7)

Et keerukamate gruppide puhul hinnata kriisilahendussubjekti täiendavate omavahendite nõuet kriisilahendusaluse grupi konsolideeritud tasandil, peaksid kriisilahendusasutused võimaluse korral kohandama pädeva asutuse esitatud teabe alusel liidus emaettevõtjana tegutseva krediidiasutuse või investeerimisühingu täiendavate omavahendite nõuet grupi konsolideeritud tasandil, et peegeldada, et kõnealuse täiendavate omavahendite nõudega hõlmatud teatavad riskid või riskielemendid ei ole asjaomase kriisilahendusaluse grupi puhul asjakohased, näiteks nende laadi või geograafilise asukoha tõttu. Samuti peaksid kriisilahendusasutused võimaluse korral kohandama kõnealust nõuet pädeva asutuse esitatud teabe alusel, et võtta arvesse asjaolu, et mõned kriisilahendusaluse grupi riskid või riskielemendid ei kajastu täielikult kõnealuses nõudes või on selles tasaarvestatud, kuid on kriisilahendusaluse grupi jaoks siiski olulised. Kõik kohandused peaksid põhinema asjaomaste pädevate asutuste esitatud teabel, kui see on kättesaadav, sest need asutused vastutavad grupi üksusi ohustavate jooksvate riskide hindamise eest. Kui selliseid kohandusi ei ole võimalik teha, peaks kriisilahendusasutus kasutama liidus emaettevõtjana tegutseva krediidiasutuse või investeerimisühingu suhtes grupi konsolideeritud tasandil kohaldatavat kohandamata täiendavate omavahendite nõuet, et hinnata kriisilahendussubjekti täiendavate omavahendite nõuet kriisilahendusaluse grupi konsolideeritud tasandil.
(253)

Ajutise määruse kohta esitas märkused kuumvaltsitud lehttoodete kasutajate ja importijate konsortsium (edaspidi „konsortsium“) (26). Esiteks väitis konsortsium, et pärast uurimisperioodi vähendasid liidu tootjad väidetavalt seda tootmismahtu, mille nad teevad kättesaadavaks liidu vabaturul. Konsortsium juhtis tähelepanu, et kõnealune väidetav tava koos muud päritolu impordi suhtes praegu kohaldatavate kaubanduse kaitsemeetmetega tekitas liidu turul „enneolematu“ hinnatõusu. Konsortsiumi väitel ei olnud sõltumatutel kasutajatel liidus seega võimalik hankida põhitoorainet (kuumvaltsitud lehttooteid) liidu tootjatelt. Hinnatõus seevastu oleks võimaldanud liidu tootjatel parandada oma kasumimarginaale sellisele tasemele, et nad oleksid saanud uurimisperioodil väidetavalt kantud kahjust taastuda. Konsortsium märkis, et Euroopa Liidu Kohtu praktika alusel oleks komisjon saanud liidu huvide analüüsi raames hinnata uurimisperioodile järgnenud suundumusi ning et käesoleval juhul annaksid sellised suundumused alust meetmed lõpetada. Selle argumendiga seoses märkis konsortsium samuti, et liidu tootjate poolse pakkumise väidetava vähenemise ja sellest tuleneva hinnatõusu tagajärjel ei olnud liidus tegutsevatel sõltumatutel kasutajatel muud võimalust kui tugineda olulises mahus impordile. Selles küsimuses märkis konsortsium, et teatavat päritolu impordi suhtes kohaldatavad kaubanduse kaitsemeetmed ja Türgist pärit impordi suhtes kohaldatavad ajutised meetmed ähvardavad suutlikkust hankida kuumvaltsitud lehttooteid kolmandatest riikidest. Konsortsium juhtis tähelepanu, et teistel kolmandatel riikidel ei olnud võimalik asendada Türgit usaldusväärseima tarnijariigina. Samuti vaidlustas konsortsium komisjoni järelduse selle kohta, et kasutajad on võimelised regulatiivsete muudatustega kohanema ning tarnijaid vahetama. Konsortsium väitis, et tegelikkuses on see harva võimalik ning et teiste kolmandate riikide tootjatelt piiratud mahus ostmist ei saa pidada märgiks sellest, et kasutajatel on võimalik kiirelt tarnijaid vahetada. Konsortsium kahtles, kas liidu tootmisharu on võimeline või isegi valmis tarnima tooteid vajalikus lisamahus tootmisahela järgmise etapi sõltumatutele kasutajatele liidus ning kas muud riigid peale Türgi on suutelised tarnima kuumvaltsitud lehttooteid märkimisväärses koguses liitu. Konsortsiumi väite kohaselt suurendaksid kõik need elemendid vastuvõetamatul määral põhitooraine kulusid kasutajatele ning avaldaksid neile seeläbi ebaproportsionaalset mõju.
(1)

Komisjoni delegeeritud määruse (EL) 2019/33 (2) artiklis 19 on sätestatud, et kaitstud päritolunimetuse tühistamise taotluse korral, nagu on osutatud määruse (EL) nr 1308/2013 artiklis 106, järgitakse mutatis mutandis menetlust, mis on sätestatud määruse (EL) nr 1308/2013 artiklis 94 ja artiklites 96 kuni 99.
(2)

COVID-19 pandeemiast tingitud kriisi tõttu on liikmesriikide põllumajandustootjad erakordselt suurtes majandus- ja finantsraskustes. Arvestades just põllumajandusettevõtjate haavatavust ning püüdes vähendada kriisi tagajärgi finants- ja rahavoogudele, on komisjoni rakendusmäärusega (EL) 2020/531 (4) ette nähtud erand määruse (EL) nr 1306/2013 artikli 75 lõike 1 kolmanda lõigu kohaldamisel ja liikmesriikidel on lubatud 2020. aasta puhul teha toetusesaajatele ettemakseid suuremas ulatuses. Kuna COVID-19 pandeemia on jätkunud ka 2021. aastal ja põllumajandustootjad seisavad endiselt silmitsi majandusraskustega, tuleks liikmesriikidel lubada jätkata suuremate ettemaksete tegemist ka 2021. taotlusaasta eest.
c)

III lisa: täiendav teave müügiloa hoidja kohta: i) ravimiohutuse järelevalvesüsteemi peatoimikuga hõlmatud veterinaarravimite loend, sealhulgas toimeainete rahvusvahelised mittekaubanduslikud nimetused (INN), kui see on asjakohane, liikmesriigid, kus ravimile on luba antud või kus see on registreeritud, loamenetluse liik ja loa numbrid igas liikmesriigis, kus ravimile on luba antud; ii) teiste sama müügiloa hoidja peetavate ravimiohutuse järelevalvesüsteemi peatoimikute viitenumbrite loetelu, kui see on asjakohane; iii) kohalike või piirkondlike esindajate loend, et neile saaks saata arvatavate kõrvalnähtude teatisi, sealhulgas nende kontaktandmed, kohustused ja territooriumid, kui see on asjakohane; iv) nende tegevuskohtade loend, kus tehakse artikli 4 lõigetes 3, 4, 5 ja 6 loetletud ravimiohutuse järelevalve toiminguid;
(33)

Vaatlusalune toode on sama, mida käsitles esialgne uurimine ja eelmine aegumise läbivaatamise uurimine, nimelt Ameerika Ühendriikidest pärit mittefossiilse päritoluga, sünteesi ja/või hüdrogeenimise teel toodetud rasvhappe monoalküülestrid ja/või parafiinsed gaasiõlid (üldtuntud kui biodiislikütus), mis esinevad puhtal kujul või osana segust, mis sisaldab rohkem kui 20 massiprotsenti mittefossiilse päritoluga, sünteesi või hüdrogeenimise teel toodetud rasvhappe monoalküülestreid ja/või parafiinset gaasiõli, ning mis kuuluvad CN-koodide ex 1516 20 98 (TARICi kood 1516209829), ex 1518 00 91 (TARICi kood 1518009129), ex 1518 00 99 (TARICi kood 1518009929), ex 2710 19 43 (TARICi kood 2710194329), ex 2710 19 46 (TARICi kood 2710194629), ex 2710 19 47 (TARICi kood 2710194729), ex 2710 20 11 (TARICi kood 2710201129), ex 2710 20 16 (TARICi kood 2710201629), ex 3824 99 92 (TARICi kood 3824999212), ex 3826 00 10 (TARICi koodid 3826001029, 3826001059, 3826001099), ex 3826 00 90 (TARICi kood 3826009019) alla (edaspidi „vaatlusalune toode“).
(1)

Nõukogu võttis 30. juulil 2021 vastu otsuse (ÜVJP) 2021/1277, millega kehtestatakse sihipäraste piiravate meetmete raamistik, et tegeleda olukorraga Liibanonis. Käesoleva otsuse põhjendustes on esitatud piiravate meetmete kehtestamise poliitiline taust ja poliitilised põhjused. Nõukogu otsusega on nähtud ette rahaliste vahendite ja majandusressursside külmutamine ning keeld teha rahalisi vahendeid ja majandusressursse kättesaadavaks isikutele, üksustele ja asutustele, kes vastutavad tõsise finants-, majandus-, sotsiaalse ja poliitilise kriisi eest Liibanonis. Isikud, üksused ja asutused, kelle suhtes kohaldatakse piiravaid meetmeid, on loetletud otsuse (ÜVJP) 2021/1277 lisas.
Neljarattaline sõiduk 24 V 800 W alalisvoolu elektrimootoriga, mida käitatakse kahe laaditava 12 V akuga kumbki võimsusega 45 ampertundi. Sõiduk on umbes 65 cm lai, 125 cm pikk ja 129 cm kõrge (mõõdetuna seljatoest; 85 cm allalastud seljatoega). Selle kogumass on umbes 107 kg (108 kg koos akudega). Suurim lubatud koormus on umbes 130 kg. Sõidukil on järgmised karakteristikud: — esi- ja tagaosa ühendav horisontaalne platvorm, mida ei saa ühelgi viisil kasutaja vajadustele kohandada (nt kokku lükata ega kallutada) mingil viisil reguleerida (nt kokku lükata ega kallutada) — kaks vedrustatud telge, tagasillavedu ja 820 mm teljevahe, — kalde järskus 13 °, — pöördering 210 cm, — kaks paari õhkrehve (tagumised rehvid on eesmistest suuremad), — konfigureeritav, reguleeritava kõrgusega pöördiste koos tugede ja käetugede ning libisemiskindla pinnaga jalgadele, — reguleeritav kokkukäiv roolisammas ovaalse juhtrauaga, — esi- ja tagatuled, suunatuled ja tahavaatepeeglid. Roolisambal on ka armatuurlaud, millel asuvad lülitid, püsikiirusehoidja, helisignaali nupp, mootori tühikäigunupp, suunatulelüliti, tulede lüliti, aku laetuse seisundi näidik ja kiiruse regulaator. Sõidukil on kaks käsitsi käitatavat hooba kiirendamiseks, pidurdamiseks ja tagurdamiseks. Rooliseadet saab seadistada nii, et sõidukit on võimalik juhtida ühe käega. Sõidukil on „tark“ elektromagnetiline regeneratiivpidurdussüsteem. Täielikult laetud akudega on sõiduki maksimaalne sõiduulatus kuni 45 km ja maksimaalkiirus umbes 15–16 km/h. Selle tagaosa võib varustada väikeste ratastega ümbermineku vastu, ostukorviga, jalutuskepihoidikuga jne. Sõiduki võib transportimiseks tihedalt kokku pakkida.. Sõidukit võib kasutada maanteedel, kõnniteedel, jalgradadel, jalgteedel parkides, rattaradadel ja teatavatel vaba-aja maastikuradadel või jalakäijate aladel (nt ostutänavatel). (Vt fotot) (*1)

8703 10 18
Elastsest riidest lint, laiusega umbes 5 cm ja massiga kuni 1 500 g/m2, mis on ühelt poolt kaetud sünteeskummist valmistatud liimainega. Lint on rullitud tugitorule ja esitatakse tollile pappkarpides, milles on 16 või 24 rulli, mille igaühe läbimõõt on umbes 7,5 cm. Pakendil ei ole märget, et lindid on ette nähtud meditsiiniliseks kasutuseks. Lint esitatakse tollile lindina, mida kasutatakse liigeste kaitsmiseks sportimisel. Vt fotod (*1)

5906 10 00
Toode (nn kinnitusklambriga kaameraobjektiiv) koosneb klaasist läätsest plastkestas, mis on varustatud kinnitusklambriga. Toode on kavandatud kasutamiseks nutitelefonidesse, tahvelarvutitesse ja muudesse samalaadsetesse seadmetesse sisseehitatud üheobjektiiviliste kaamerate juures. Kui toode on kinnitatud kaameraobjektiivi külge klõpsuga kinnitusklambriga, annab see kaamerale laiema vaatevälja. Vt fotot (*1).

9002 11 00
Standardhälve (tundlikkus):

kus:

n(TP) on selliste sündmuste koguarv, kus nii süsteem kui ka juht said õigesti aru, et juht on unine;

n(FN) on selliste sündmuste koguarv, kus süsteem eeldab, et juht ei ole unine, kuid tegelikkuses on juht unine;

n(FP) on selliste sündmuste koguarv, kus süsteem eeldab, et juht on unine, kuid tegelikkuses ei ole juht unine;

n(TN) on selliste sündmuste koguarv, kus nii süsteem kui ka juht said õigesti aru, et juht ei ole unine;

Σ on summa kõigi katseisikute kohta.

Märkus: tulemuste jaotuses kasutatakse Gaussi jaotust.
3)

poolte kinnitus ja nõusolek, et a) nad on seotud järgmiste õiguste kasutamise mõjuga: — makse- või ülekandekohustuse peatamine kooskõlas direktiivi 2014/59/EL artikliga 33a, nagu see on üle võetud kohaldatava siseriikliku õigusega; — makse- või ülekandekohustuse peatamine kooskõlas direktiivi 2014/59/EL artikliga 69, nagu see on üle võetud kohaldatava siseriikliku õigusega; — tagatistest tulenevate õiguste maksmapaneku piiramine kooskõlas direktiivi 2014/59/EL artikliga 70, nagu see on üle võetud kohaldatava siseriikliku õigusega; — lepingu ülesütlemise õiguse peatamine kooskõlas direktiivi 2014/59/EL artikliga 71, nagu see on üle võetud kohaldatava siseriikliku õigusega; b) nad on seotud direktiivi 2014/59/EL artikli 68 sätetega, nagu need on üle võetud kohaldatava siseriikliku õigusega;
f)

koopia viimasest hindamisaruandest, mille on välja andnud akrediteerimisasutus või vajaduse korral pädev asutus ja mis peab sisaldama selle kolmanda riigi või nende kolmandate riikide kontrolliasutuse või kontrollorgani tegevuste korrapärase kohapealse hindamise, järelevalve ja mitmeaastase ümberhindamise tulemusi, mille puhul seda asutust või organit on tunnustatud. Kõnealuses hindamisaruandes tuleb kinnitada, et kontrolliasutust või kontrollorganit on rahuldavalt hinnatud seoses tema suutlikkusega täita komisjoni poolt tunnustamise suhtes kohaldatavaid tingimusi ning et ta on tegelikult teostanud oma tegevust vastavalt kõnealustele tingimustele. Lisaks tuleb hindamisaruandes tõendada ja kinnitada punktides b ja c osutatud tootmisstandardite ja kontrollimeetmete samaväärsust;
(4)

Võrdlusaluse haldur, kes kuulub kontserni, peaks nõuetekohaselt hindama kontserni struktuuri mõju tema enda juhtimiskorrale. Sellisel hindamisel tuleks arvestada, kas tekkivad huvide konfliktid võivad kahjustada halduri suutlikkust täita oma õiguslikke kohustusi. Samuti tuleks hinnata, kas kontserni struktuur või see, et halduri juhtimisorgani liige kuulub sama kontserni teise liikme juhatusse, võib kahjustada halduri sõltumatust. Selline võrdlusaluse haldur peaks kehtestama konkreetsed menetlused, et ennetada kontserni struktuuri tõttu tekkida võivaid huvide konflikte ja neid lahendada.
(4)

Seetõttu on asjakohane sätestada mitmeaastaste riiklike kontrollikavade osana konkreetsed nõuded pestitsiidide jääkide mitmeaastaste riiklike kontrolliprogrammide koostamiseks. Äärmiselt oluline on tagada, et kontrolli korra raames võetakse arvesse eesmärki hinnata tarbija kokkupuudet jääkidega ning määruse (EÜ) nr 396/2005 nõuete täitmist.
(3)

Kui kriitilise tähtsusega võrdlusalus uuele haldurile üle antakse, tuleb üleandmise käigus tagada selle võrdlusaluse järelevalve. Kui uus haldur asub muus liikmesriigis kui pädev asutus, kes kriitilise tähtsusega võrdlusaluse uuele haldurile üleandmist hindab, on suurem oht, et võrdlusaluse järelevalve võib katkeda. Asjaomased pädevad asutused peaksid tegema koostööd kindlustamaks, et hindav pädev asutus saab kogu teabe, mida on vaja, et hinnata, kas üleandmise käigus tagatakse võrdlusaluse järelevalve järjepidevus, sealhulgas analüüsi, milles keskendutakse uue halduri asukohale ja tema tegevusloa staatusele.
(3)

Laborite ja meetodite akrediteerimise kohustuse eesmärk on tagada, et ametlikud laborid on pädevad esitama usaldusväärseid ja korratavaid tulemusi, mis on aluseks ühtlustatud ametlikule kontrollile ja muudele ametlikele toimingutele liidus.
(1)

Tuleks tagada, et võrdlusalusega manipuleerimise või manipuleerimise katse tuvastamine on tõhus ja sobiv. Seetõttu on vaja, et võrdlusaluse halduri süsteemid ja kontrollid oleksid väljaantava võrdlusaluse laadi, keerukuse ja sellega manipuleerimise riski suhtes proportsionaalsed ning et manipuleerimise riski hinnataks objektiivse hinnangu alusel, milles võetakse arvesse sellise riski päritolu, laadi, eripära ja tõsidust.
(3)

Võrdlusalust või võrdlusaluste kogumit käsitlevate nõuete puhul peaks pädevatel asutustel olema võimalik nõuda ebaolulise võrdlusaluse vastavuskinnituse muutmist, kui nad leiavad, et vastavuskinnituses ei ole selgelt öeldud, miks tuleks asjaomasel halduril lubada määruse (EL) 2016/1011 artiklis 11 ja artiklites 13–16 kehtestatud nõudeid mitte täita. Eelkõige peaks see kehtima juhul, kui puudub selgus selle kohta, millises ulatuses on olemas kontroll sisendandmete esitamise üle, ebaolulise võrdlusaluse metoodika oluliste muudatuste üle konsulteerimise korra läbipaistvuse kohta, ebaolulise võrdlusalusega manipuleerimise või manipuleerimise katse juhtumitest teavitamise korra kohta, käitumisjuhendi kohta, kui ebaoluline võrdlusalus põhineb sisendandmete esitajatelt saadud sisendandmetel, halduri suutlikkuse kohta vaadata üle ebaolulise võrdlusaluse metoodika ja määruse (EL) 2016/1011 järgimine ja sellest aru anda ning selle kohta, kas juhul, kui sisendandmed esitab järelevalvealune sisendandmete esitaja, toimub see asjakohaste kontrollidega, et tagada sisendandmete täpsus, terviklus ja usaldusväärsus.
(2)

Võrdlusaluse arvutamiseks kasutatakse valemit või muud arvutusviisi, mis põhineb alusväärtustel. Halduril on valemi koostamisel, vajalike arvutuste tegemisel ja sisendandmete kindlaksmääramisel teatav kaalutlusruum. See kaalutlusruum tekitab manipuleerimise riski. Seetõttu peaks haldur tagama, et kui kasutatakse sellist kaalutlusruumi, on selleks puhuks olemas sobiv kontrollisüsteem. Määruses (EL) 2016/1011 tunnistatakse, et võrdlusaluse metoodika koostamine võib hõlmata iga halduri kaalutlusruumi kasutamist. On oluline, et metoodika sisaldaks selgeid reegleid, milles määratakse kindlaks, kuidas ja millal võib kaalutlusruumi kasutada ning eeskätt kas selline kaalutlusruumi kasutamine põhineb algoritmil või varem kindlaks määratud metoodikal. Peale selle tuleks metoodikas täpsustada, millistes olukordades ei loetaks aluseks oleva turu tehinguandmeid piisavateks.
130 t ei tähenda seda, et 130 t brutokaaluga sõidukitel on lubatud vabalt liikuda. See kahesuguse kasutuse nõue osutab sellele, et teekate suudab taluda lubatud täismassi ületava militaarvarustuse liikumisest või transportimisest põhjustatud ajutist koormust.

4

Lubatud täismass sildadel

130 t
(7)

Amet võttis 24. novembril 2020 vastu teaduslikud arvamused „Safety of oil from Schizochytrium limacinum (strain FCC-3204) for use in infant and follow-on formula as a novel food pursuant to Regulation (EU) 2015/2283“ (5) („Schizochytrium limacinum’i tüvest FCC-3204 saadud õli ohutus selle kasutamisel uuendtoiduna imikute piimasegus ja jätkupiimasegus vastavalt määrusele (EL) 2015/2283“) ja „Safety of oil from Schizochytrium limacinum (strain FCC-3204) for use in food supplements as a novel food pursuant to Regulation (EU) 2015/2283“ (6) („Schizochytrium limacinum’i tüvest FCC-3204 saadud õli ohutus selle kasutamisel uuendtoiduna toidulisandites vastavalt määrusele (EL) 2015/2283“). Kõnealused arvamused on kooskõlas määruse (EL) 2015/2283 artiklis 11 sätestatud nõuetega.
(4)

Äriühing Ovalie Innovation (edaspidi „taotleja“) teavitas 2017. aasta oktoobris määruse (EÜ) nr 258/97 artikli 5 kohaselt komisjoni kavatsusest lasta toidu uuendkoostisosana turule koriandri (Coriandrum sativum) seemnetest saadud toorõli. Sellega seoses esitas taotleja määruse (EÜ) nr 258/97 artikli 3 lõike 4 kohase Iirimaa pädeva asutuse aruande, milles on taotleja esitatud teaduslike tõendite alusel jõutud järeldusele, et kõnealune koriandri (Coriandrum sativum) seemnete õli on sisuliselt samaväärne rakendusotsusega 2014/155/EL lubatud koriandriseemneõliga.
(40)

Konkreetselt terasesektoris, kus toodetav teras on pingbetooni traadi ja trossikeede tootmise peamine tooraine, on oluline osa äriühingutest endiselt Hiina valitsuse omandis. Paljud suurimatest tootjatest on riigi omandis. Mõnda neist on eraldi nimetatud terasetööstuse kohandamise ja uuendamise kavas aastateks 2016–2020. Näiteks märgib Hiina riigile kuuluv Shanxi Taiyuan Iron & Steel Co. Ltd. (edaspidi „Tisco“) oma veebisaidil, et tegemist on „raua ja terase superhiiglasega“, millest „kujunes erakordne suuremahuline raua ja terase kompleks, mille äritegevuses on ühendatud raua kaevandamine, raua ja terase tootmine, töötlemine, tarnimine ja turustamine (23)“. Teine suur Hiina riigile kuuluv ettevõte on Baosteel, mis tegeleb terase tootmisega ja mis kuulub hiljuti konsolideeritud kontserni China Baowu Steel Group Co. Ltd (varem Baosteel Group ja Wuhan Iron & Steel) (24). Kuigi riigile kuuluvate ettevõtete ja eraomanduses olevate ettevõtete nominaalne jaotus on hinnangute järgi peaaegu võrdne, on maailma kümne suurima terasetootja hulka kuuluvast viiest Hiina terasetootjast neli riigile kuuluvad ettevõtted (25). Ehkki kümme suurimat tootjat andsid vaid ligikaudu 36 % tootmisharu 2016. aasta kogutoodangust, seadis Hiina valitsus samal aastal eesmärgi koondada 2025. aastaks 60–70 % terasetootmisest kümnesse suurettevõttesse (26). Hiina valitsus on seda kavatsust korranud 2019. aasta aprillis, teatades terasetööstuse konsolideerimise suuniste avaldamisest (27). Selline konsolideerimine võib kaasa tuua kasumlike eraettevõtete sundühinemise riigile kuuluvate halvas seisukorras ettevõtetega (28). Kuna Hiina pingbetooni traadi ja trossikeede eksportijad koostööd ei teinud, ei olnud võimalik vaatlusaluse toote era- ja riigile kuuluvate tootjate täpset suhtarvu kindlaks määrata.
(3)

Direktiivi (EL) 2021/555 artikli 18 lõike 4 kohane kohustus, mis puudutab loa andmisest keeldumist, hõlmab liikmesriigi ametiasutuse igasuguseid haldus- või kohtuotsuseid, mille eesmärk või tagajärg on takistada isikut nimetatud direktiivi artikli 9 või 10 kohaldamisalasse kuuluvat tulirelva omandamast või valdamast, olenemata sellest, kas otsus tehakse loataotluse esitamise peale, kas see on seotud konkreetsete tulirelvadega ja kas see on tehtud konkreetselt sellest direktiivist tulenevate õiguste kohaselt. Näiteks hõlmab kohustus konkreetse isiku suhtes kehtestatud tulirelvade omandamise ja valdamise üldist keeldu olenemata sellest, kas see isik on varem luba taotlenud. Samuti hõlmab see haldus- või kohtuotsust, millega tunnistatakse kehtetuks olemasolev luba või keeldutakse olemasolevat luba kinnitamast, uuendamast või pikendamast. Vastavalt direktiivi (EL) 2021/555 artikli 18 lõikele 4 peavad pädevad asutused vahetama teavet kõigi selliste eri liiki otsuste kohta, tingimusel et otsus tehti kas turvalisuse või isiku usaldusväärsusega seotud põhjustel.
(4)

Euroopa Toiduohutusamet (edaspidi „toiduohutusamet“) jõudis oma 27. jaanuari 2021. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise kehtivatele tingimustele. Toiduohutusamet jõudis ka järeldusele, et Enterococcus faecium’i (DSM 7134) preparaat ei mõju kahjulikult loomade tervisele, tarbijate ohutusele ega keskkonnale. Samuti jõudis toiduohutusamet järeldusele, et preparaat ei ärrita nahka ega silmi, kuid seda tuleks käsitada nahka ja hingamisteid sensibiliseerida võiva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
(4)

Euroopa Toiduohutusamet (edaspidi „toiduohutusamet“) jõudis oma 27. jaanuari 2021. aasta arvamuses (2) järeldusele, et kavandatud kasutustingimuste korral ei avalda Bacillus licheniformis’e (DSM 19670) abil toodetud seriinproteaas kahjulikku mõju loomade tervisele, tarbijate ohutusele ega keskkonnale. Toiduohutusamet jõudis järeldusele, et kõnealust söödalisandit tuleks käsitada nahka ärritavana ning nahka ja hingamisteid sensibiliseerida võiva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis järeldusele, et kõnealune söödalisand võib broilerkanade puhul tõhus olla. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.